കൊച്ചി കോര്പ്പറേഷന് കൗണ്സിലര് മിനി ആര് മേനോന് അന്തരിച്ചു കൊച്ചി : കൊച്ചി കോര്പ്പറേഷന് കൗണ്സിലര് മിനി ആര് മേനോന് അന്തരിച്ചു. 43 വയസായിരുന്നു. വെള്ളിയാഴ്ച രാവിലെ 6.15ന് ഇടപ്പള്ളിയിലെ സ്വകാര്യ ആശുപത്രിയിലായിരുന്നു അന്ത്യം. അര്ബുദ ബാധിതയായി ചികിത്സയിലായിരുന്നു. എറണാകുളം സൗത്ത് 62 ാം ഡിവിഷനിലെ ബിജെപി കൗണ്സിലറായിരുന്നു മിനി ആര് മേനോന്. വാരിയം റോഡ് ചിന്മയ കോളേജിന് എതിര്വശത്തുള്ള കൗണ്സിലര് ഓഫീസില് 10.30 മുതല് ഒന്നര വരെ മൃതദേഹം പൊതുദര്ശനത്തിനുവെച്ചു. ശാന്തി ഫ്ലാറ്റില് ഒരു മണി മുതല് മൂന്നു മണിവരെയും പൊതുദര്ശനത്തിന് വെക്കും. സംസ്കാരം വൈകിട്ട് മൂന്നിനു രവിപുരം ശ്മശാനത്തില് നടക്കും. തെരഞ്ഞെടുപ്പു ഫലം വന്നതിനു പിന്നാലെ തന്നെ രോഗം സ്ഥിരീകരിച്ചിരുന്നു. തുടര്ന്ന് ലീവെടുത്ത് ചികിത്സയിലായിരുന്നു.